Ridge Road Estate | LekkeSlaap
Vanaf R3 900 per nag(plek vir 6)
Ridge Road Estate is in Clarens wat aan die voetheuwels van die Maluti- en Rooiberge skuil en bied selfsorgverblyf net langs die R711.
Verblyf word in The Country House met slaapplek vir 12 en die Windmill Cottage met slaapplek vir 6 aangebied.
Die Country House strek oor 'n paar verdiepings en is 'n bekroonde plaashuis in 'n Franse styl wat oor 6 slaapkamers, 5 badkamers en 'n oopplan-kombuis en -leefarea beskik. Elke slaapkamer het 'n koninggrootte-bed waarvan 4 op versoek in enkelbeddens omskep kan word. Vier slaapkamers het en suite-badkamers met storte of baddens en toilette, en die laaste 2 slaapkamers deel 'n badkamer wat 'n stort het.
Die Windmill Cottage het 'n Karoo-styl, is op 'n soliede rots gebou en beskik oor 3 slaapkamers met en suite-badkamers en 'n oopplan-kombuis en -leefarea. Die slaapkamers het elk 'n koningingrootte-bed, asook en suite-badkamers met 'n bad of stort.
Elke eenheid het 'n kombuis wat met 'n stoof, yskas, mikrogolfoond en genoeg eetgerei en breekware toegerus is. Daar is ook 'n TV met sekere DStv-kanale in elke eenheid.
Gaste kan in die privaat swembad afkoel en die braaigeriewe gebruik. Troeteldiere is welkom teen 'n ekstra koste en indien daar vooraf reëlings getref is.